Gaularspelet

Gaularspelet er et historisk skuespill etter ide av Egil Hjelmeland, som blir fremført på en utescene på Osen Gard, i Gaular kommune i Sogn og Fjordane i august annethvert år. Spillet ble til i 1987 etter en idé av Egil Hjelmeland. De senere årene, er det versjonen «Kjærleikssaum», skrevet av Rolf Losnegård som har blitt vist. Spillet er basert på dugnadsinnsats og de fleste aktørene er amatører, men med enkelte profesjonelle innslag.
Gaularspelet bygger på historiske hendelser i Dalsfjordområdet i vikingtiden mellom år 865 og 874. Disse hendelsene var viktige, ikke bare i forhold til maktkampen omkring samlingen av Norge, men i enda større grad for bosettelsen på Island.
«Kjærleiksaum» er et drama om hvordan det kan ha gått for seg da Harald Hårfagre sendte mennene sine til Atle Jarl «hin mjove» (den smale) som styrte Gaular og Sygnafylket for han. Om Ingolfr Arnarsson og hans søster Helga «den fagre» som var lovet til Leiv Rodmarsson, men som også Holmstein, sønnen til Atle Jarl var forelsket i, og om hvordan drapet på atlesønnene førte til at Ingolfr og Leiv ble dømt fredløse og reiste vestover til Island og slo seg ned der.
Gaularspelet samarbeider med Sogn og Fjordane teater og har støtte fra Gaular Kommune, Frifond.no teater, Sogn og Fjordane fylkeskommune og Norsk teaterråd.


== Framføringsår ==
1987- Urpremiere på Gaularspelet, forfattet av Egil Hjelmeland. Regissør: Kristin Geiring. Musikk av Glenn Erik Haugland.
1988- Regi: Kristin Geiring1990- Regi: Kristin Geiring1992- Regi: Kristin Geiring1995- Regi: Kristin Geiring1997- Regi: Oddvar Helland, som og omarbeidet manuset,  Spillestedet ble flyttet til bak Osen Stadion, noen hundre meter fra Osen gård.
1997- Regi: Oddvar Helland, mini fremføring av spelet på Island
1998- Regi: Oddvar Helland, mini fremføring av spelet i Osen og Rivedal2000- Den siste versjonen av spillet, «Kjærleikssaum» av Rolf Losnegård, oppført for første gang. Man flyttet nå spillet tilbake på den opprinnelige spillplassen på Osen Gård. Ny musikk skrevet av Magne Rutle.2002- «Kjærleikssaum», instruktør: Rolf Losnegård. Spillet ble igjen flyttet, denne gangen inn til Osbogen, på grunn av arkeologiske utgravinger på den opprinnelige spillplassen, som nå ble bygd om til amfi, som en del av tusenårsstedet til Gaular Kommune.2005- «Kjærleikssaum», instruktør: Rolf Losnegård. Spillet er igjen tilbake på den opprinnelige spillplassen, som nå var bygd om til amfi.2007- «Kjærleikssaum», instruktør: Idun Losnegård. Profesjonelle skuespillere deltar: Øystein Kloster og Kristian Asbjørnsen
2009- «Kjærleikssaum», instruktør: Idun Losnegård. Scenekampinstruktør: Jeff Pedersen Hovedroller bl.a.: Rolf Losnegård, Kristian Asbjørnsen, Åsmund-Brede Eike
2012- «Kjærleikssaum», instruktør: Idun Losnegård. Scenekampinstruktør: Jeff Pedersen Hovedrolle: bl.a.: Rolf Losnegård, Kristian Asbjørnsen, Øytein Kloster
2014- «Kjærleikssaum», instruktør: Torkil Sandsund. Scenekampinstruktør: Jeff Pedersen. Hovedroller: Nils Sletta


== VikingFestivalen ==
VikingFestivalen er arrangement som danner en ramme rundt Gaularspelet. Festivalen inneholder utstilling, salg og aktiviteter, foruten foredrag og underholdning. Festivalen ble første gang arrangert i 2005.


== Gaular - seminaret ==
For at 25 års jubileet for spelet skulle passe med jubileumsåret ble ikke sogespelet satt opp i 2011, men i 2012. Siden Galarspelet blir satt opp annethvert år, var en slik forskyving nødvendig om det skulle passe. Man arrangerte likevel et fagseminar i 2011. Dette ble holdt på Åmot Operagard sammen med andre medarrangører, og det ble arrangert tilsvarende seminar også i 2013.
Dette er et dagsseminar med faglig foredrag knyttet til det historiske hendelser som Gaularspelet dreier seg om.


== Eksterne lenker ==
www.gaularspelet.no